Kamu bisa jelasin ke aku soal Filemografi Manisha Koirala dalam bahasa melayu?

Manisha Koirala ialah seorang pelakon wanita Nepal yang dikenali menerusi karyanya dalam perfileman Bollywood. Kerjaya lakonan Koirala bermula dengan dalam filem Nepal Pheri Bhetaula (1989). Dua tahun kemudian, beliau membuat penampilan sulung Bollywoodnya dalam Saudagar arahan Subhash Ghai, yang menjadi kejayaan komersial. Namun, beliau menyusulinya dengan muncul dalam beberapa filem yang kurang mendapat sambutan di pecah panggung, termasuk First Love Letter (1991), Anmol (1993), dan Dhanwan (1993). Kerjaya Koirala mula meningkat dengan memegang watak anak perempuan seorang pejuang kemerdekaan dalam 1942: A Love Story (1994) arahan Vidhu Vinod Chopra. Persembahannya mendapat pujian dan melayakkan beliau menerima Anugerah Filmfare untuk Pelakon Wanita Terbaik. Pada tahun berikutnya, Koirala memenangi Anugerah Pengkritik Filmfare untuk Pelakon Wanita Terbaik, dan Anugerah Filmfare untuk Pelakon Wanita Terbaik – Tamil bagi wataknya sebagai seorang Muslim yang bernikah dengan seorang Hindu semasa pemberontakan Bombay 1992–93 dalam filem drama berbahasa Tamil arahan Mani Ratnam Bombay (1995).

Bagi persembahannya sebagai anak kepada pasangan bisu dan tuli dalam Khamoshi: The Musical (1996) arahan Sanjay Leela Bhansali, Koirala meraih Anugerah Pengkritik Filmfare kedua berturut-turut bagi Pelakon Wanita Terbaik. Beliau menyusulinya dengan peranan-peranan utama dalam Agni Sakshi (1996) dan Gupt: The Hidden Truth (1997), yang menjadi filem India dengan keuntungan tertinggi pada tahun mereka masing-masing. Beliau memegang watak seorang pengganas bersama Shah Rukh Khan dalam Dil Se.. (1998), filem India pertama yang memasuki 10 teratas dalam pecah panggung United Kingdom. Namun, peranan Koirala dalam filem-filem yang kurang mendapat sambutan di pecah panggung, seperti Dil Ke Jharokhe Mein (1997), dan Achanak (1998), yang mengakibatkan kemerosotan dalam kerjaya filemnya. Beliau membuat penampilan sulung televisyennya pada 2000 sebagai salah seorang pengacara rancangan permainan Sawaal Dus Crore Ka bersama Anupam Kher. Penarafan rendah rancangan itu menyebabkan khidmat Kher dan Koirala dipecat. Untuk peranannya sebagai kekasih samseng dalam filem drama jenayah 2002 Ram Gopal Varma Company, beliau menerima Anugerah Pengkritik Filmfare untuk Pelakon Wanita Terbaik ketiganya. Koirala juga muncul dalam filem kontroversi Ek Chhotisi Love Story dimana beliau memegang watak sebagai seorang wanita yang diam-diam diperhatikan oleh seorang remaja. Pada tahun berikutnya, beliau memegang watak penulis Bengali Sushmita Banerjee dalam filem drama Escape from Taliban melayakkan beliau memenangi Pelakon Wanita Terbaik (Anugerah Persatuan Wartawan Filem Bengal).

Kerjaya Koirala mula menurun pada awal hingga pertengahan 2000-an, kerana beliau muncul dalam filem-filem yang gagal di pecah panggung. Pada tahun 2004, beliau menjadi penerbit untuk filem Paisa Vasool, yang kurang mendapat sambutan di pecah penggung. Pada tahun berikutnya, beliau memegang watak puteri kerajaan Mughal, Jahan Ara dalam filem drama sejarah Taj Mahal: An Eternal Love Story. Pada tahun 2008, Koirala berlakon dalam filem Khela arahan Rituparno Ghosh, di mana beliau memegang watak seorang wanita dalam perkahwinan yang bergolak. Dua tahun kemudian, beliau memegang watak sebagai seorang isteri penzina dalam filem drama Malayalam Elektra. Pada tahun berikutnya, beliau memegang watak seorang Muslim Kashmiri yang berupaya untuk mengembalikan persahabatan zaman kanak-kanaknya dalam filem antologi Onir I Am (2011). Pada tahun 2012, beliau muncul dalam filem seram Ram Gopal Varma Bhoot Returns sebagai ibu kepada seorang anak perempuannya yang dirasuk. Pada tahun berikutnya, beliau beehat dari kerjaya lakonan selepas disahkan menghidap kanser ovari. Selepas menjalani rawatan selama enam bulan, Koirala pulih sepenuhnya. Pada tahun 2015, beliau kembali berlakon dalam filem thriler psikologi Chehere: A Modern Day Classic.